આવા સ્વાભાવિક કારણોસર ભારતે ભલે લાંબો પરંતુ સુરક્ષિત અને મૈત્રીપૂર્ણ માર્ગ એટલેકે વાયા ચાબહાર પોર્ટ, ઈરાનથી અફઘાનિસ્તાનને મદદ કરવાનું નક્કી કર્યું. અફઘાનિસ્તાનને મદદ કરવાના હેતુ ઉપરાંત ચીનની મદદથી પાકિસ્તાન બલુચિસ્તાનમાં આવેલું ગ્વાદર પોર્ટ ડેવલોપ કરી રહ્યું છે એ અત્યંત સંવેદનશીલ મુદ્દો પણ ભારતના ધ્યાનમાં હતો. આવામાં વ્યુહાત્મક રીતે પણ પાકિસ્તાન અને ચીનની જોડીને માત આપવી જરૂરી હતી એટલે આ કારણસર પણ ચાબહારનું મહત્ત્વ ભારત માટે ઘણું વધી જાય છે.